CELEX: 62019TN0498
Language: et
Date: 2019-07-09 00:00:00
Title: kohtuasi T-498/19: 9. juulil 2019 esitatud hagi — Banco Cooperativo Español versus SRB

16.9.2019   
            
            
               ET
            
            
               Euroopa Liidu Teataja
            
            
               C 312/37
            
         
      9. juulil 2019 esitatud hagi — Banco Cooperativo Español versus SRB
      (kohtuasi T-498/19)
      (2019/C 312/30)
      Kohtumenetluse keel: hispaania
      
         Pooled
      
      
         Hageja: Banco Cooperativo Español, SA (Madrid, Hispaania) (esindajad: advokaadid D. Sarmiento Ramírez-Escudero ja J. Beltrán de Lubiano Sáez de Urabain)
      
         Kostja: Ühtne Kriisilahendusnõukogu
      
         Nõuded
      
      Hageja palub Üldkohtul:
      
                  —
               
               
                  esimese võimalusena tunnistada vaidlustatud otsus kehtetuks;
               
            
                  —
               
               
                  teise võimalusena,
                  
                              a.
                           
                           
                              tunnistada delegeeritud määruse 2015/63 artiklid 12 ja 14 kohaldamatuks vastavalt käesolevas hagis esitatud nõuetele, ja
                           
                        
                              b.
                           
                           
                              tunnistada vaidlustatud otsus kehtetuks; ning
                           
                        
            
                  —
               
               
                  igal juhul mõista kohtukulud välja Ühtselt Kriisilahendusnõukogult.
               
            
         Väited ja peamised argumendid
      
      Käesolev hagi on esitatud Ühtse Kriisilahendusnõukogu 16. aprilli 2019. aasta otsuse (SRB/ES/SRF/2019/10) peale, mis puudutab ühtsesse kriisilahendusfondi 2019. aasta eest tehtavate ex ante osamaksete arvutamist.
      Hagi põhjendamiseks esitab hageja kaks väidet.
      
                  1.
               
               
                  Esimene väide, et rikutud on komisjoni delegeeritud määruse (EL) 2015/63 (1) artikli 12 lõiget 2.
                  
                              —
                           
                           
                              Sellega seoses väidab hageja, et delegeeritud määruse artikleid 12 ja 14 tuleb tõlgendada nii, et 2018. aastal loodud krediidiasutuste ja investeerimisühingute kaitseskeemi tuleb tunnustada ühtsesse kriisilahendusfondi 2019. aasta eest tehtavate ex ante osamaksete arvutamiseks.
                           
                        
            
                  2.
               
               
                  Teise võimalusena esitatud teine väide, mille aluseks on õigusvastasuse vastuväide vastavalt ELTL artiklile 277 ja milles palutakse Üldkohtul tunnistada delegeeritud määruse artiklid 12 ja 14 kohaldamatuks, kuna rikutud on direktiivi 2014/59/EL (2) artikli 103 lõikeid 2 ja 7.
                  
                              —
                           
                           
                              Sellega seoses väidab hageja, et kui delegeeritud määruse artikleid 12 ja 14 tuleb tõlgendada nii, et 2018. aastal loodud krediidiasutuste ja investeerimisühingute kaitseskeemi tuleb tunnustada ühtsesse kriisilahendusfondi 2019. aasta eest tehtavate ex ante osamaksete arvutamiseks, siis rikuvad delegeeritud määruse nimetatud sätted direktiivi 2014/59/EL artikli 103 lõikeid 2 ja 7, kuna eiratakse komisjonile volituste delegeerimise tingimusi, see tähendab i) fondi tehtavad osamaksed peavad vastama osamakseid tegeva üksuse riskiprofiilile ning ii) fondi tehtavad osamaksed peavad arvesse võtma osalemist krediidiasutuste ja investeerimisühingute kaitseskeemis.
                           
                        
            
         (1)  Komisjoni 21. oktoobri 2014. aasta delegeeritud määrus (EL) 2015/63, millega täiendatakse Euroopa Parlamendi ja nõukogu direktiivi 2014/59/EL seoses kriisilahendusrahastutesse tehtavate ex-ante- osamaksetega (ELT 2016, L 233, lk 1).
      
         (2)  Euroopa Parlamendi ja nõukogu 15. mai 2014. aasta direktiiv 2014/59/EL, millega luuakse krediidiasutuste ja investeerimisühingute finantsseisundi taastamise ja kriisilahenduse õigusraamistik ning muudetakse nõukogu direktiivi 82/891/EMÜ ning Euroopa Parlamendi ja nõukogu direktiive 2001/24/EÜ, 2002/47/EÜ, 2004/25/EÜ, 2005/56/EÜ, 2007/36/EÜ, 2011/35/EL, 2012/30/EL ja 2013/36/EL ning määruseid (EL) nr 1093/2010 ja (EL) nr 648/2012 (ELT 2014, L 173, lk 190).